kardosdrur/scandi-wiki huggingface dataset:
Pau Gasol

Pau Gasol Sáez (født 6. juli 1980, i Sant Boi de Llobregat, Spanien) er en spansk basketballspiller, der spiller som forward og center i Euro league klubben FC Barcelona.

Gasol kom ind i ligaen i 2001, og spillede sine første seks sæsoner for Memphis Grizzlies, inden skiftede til Los Angeles Lakers. Før sin NBA-karriere spillede Gasol for FC Barcelona i den spanske liga. Hans lillebror, Marc Gasol spiller også i NBA.

5. oktober 2021 annoncerede basketballspilleren sit karrierestop. Han nåede at spille 1.362 NBA kampe, hvori han scorede 22.992 point

Landshold 
Gasol er en fast del af det spanske landshold, der blandt andet blev verdensmestre ved VM i Japan i 2006. Desuden var han en del af landets trup ved OL 2008 i Beijing.

Referencer

Eksterne henvisninger 

 

Basketballspillere fra Spanien
Olympiske sølvmedaljevindere fra Spanien
Olympiske bronzemedaljevindere fra Spanien
Basketballspillere ved sommer-OL 2004
Basketballspillere ved sommer-OL 2008
Basketballspillere ved sommer-OL 2012
Basketballspillere ved sommer-OL 2016
Basketballspillere ved sommer-OL 2020
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Kinesisk Taipei

Kinesisk Taipei er det navn Taiwan (formelt: Republikken Kina) bruger i store internationale sportskonkurrencer herunder OL, PL og Interamnia Worldcup Teramo. Navnet er bevidst tvetydigt og resultatet af en aftale fra 1979 mellem den olympiske komite, Kina og Taiwan pga Taiwans uafklarede forhold til Kina.

 

Olympiske lege
Paralympiske Lege
Taiwans politik
Sport i Taiwan
Bregninge (Lolland)

Bregninge er en lille landsby på Sydøstlolland, beliggende i Guldborgsund Kommune der tilhører Region Sjælland.

Navnet er sandsynligvis afledt af plantenavnet ”bregne” + endelsen -inge. Denne endelse indicerer at stednanvnet stammer fra Jernalderen, altså fra før år 800. Byer med -inge navne hører til landets ældste bebyggelser og er sædvanligvis store (sammenlign med nabobyen Kettinge). Der har i Bregninge været en adelig sædegård som ejedes af væbner Jordan Holst 1462.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Kettinge-Bregninge Sognekommune, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Kettinge-Bregninge Pastorat, Bregninge Sogn

Andre forhold 
Det er bemærkelsesværdigt at sognets skole frem til ca. 1960, og sognets kirke stadig ligger i en anden bebyggelse, nemlig Grønnegade. Bregninge består i dag af ganske få huse.

Galleri

Eksterne henvisninger 
Sogneportalen
Trap Danmark (1955)
Maribo Amts stednavne (1954)

Lokaliteter i Guldborgsund Kommune
Lokaliteter på Lolland
Marc Gasol

Marc Gasol Sáez (født 29. januar 1985, i Barcelona, Spanien) er en spansk basketballspiller, der spiller som center i NBA-klubben Toronto Raptors. Han blev draftet til ligaen i 2007. Før sin NBA-karriere spillede Gasol for Akasvayu Girona i den spanske liga. Hans storebror, Pau Gasol spiller også i NBA.

Landshold 
Gasol er en fast del af det spanske landshold, der blandt andet blev verdensmestre ved VM i Japan i 2006. Desuden var han en del af landets trup ved OL 2008 i Beijing.

Eksterne henvisninger 

 Spillerinfo 

Basketballspillere fra Spanien
Olympiske sølvmedaljevindere fra Spanien
Medaljevindere ved sommer-OL 2008 
Medaljevindere ved sommer-OL 2012 
Personer fra Barcelona
PL

PL  henviser til forskellige artikler:
 Paralympiske Lege – idrætsstævne for handicappede idrætsudøvere
 PL Manager – et spil på DR's hjemmeside under Sporten
 PL – kendingsbogstaver for biler fra Polen
 .pl – Polens nationale topdomæne
KØS - Museum for kunst i det offentlige rum

KØS – Museum for kunst i det offentlige rum (tidligere Køge Skitsesamling) er et kunstmuseum beliggende i Køge, der indsamler og udstiller skitser og modeller, der er blevet til i forbindelse med de kunstneriske processer, der knytter sig til udsmykning i det offentlige rum.

Skitsesamlingen er det hidtil eneste danske specialmuseum, som fokuserer på at dokumentere de kunstneriske processer i forbindelse med tilblivelsen af kunstneriske værker, herunder også værker, som falder under den brede overordnede betegnelse samtidskunst.

Der findes kun i meget begrænset omfang endelige værker i museet, hvorimod der findes udkast, skitser og modeller, som kunstneren har anvendt undervejs i processen.

På tagetagen findes Bjørn Nørgaards skitsetegninger og farvelagte kartoner i naturlig størrelse af Dronning Margrethes Gobeliner, som blev anvendt i processen med at udforme de 17 vævede gobeliner med billeder fra Danmarks historie. De færdige vævede gobeliner hænger i Riddersalen på Christiansborg. Kunstmuseet Køge Skitsesamling erhvervede efterfølgende skitser, m.m., og dette materiale udstilles i varierende omfang på museet.

Foruden de permanente udstillinger, har museet skiftende udstillinger, ligesom der fokuseres på skabende processer i forbindelse med varierende børneaktiviteter.

Eksterne henvisninger 

 Officiel hjemmeside

Kunstmuseer i Danmark
Kultur i Køge
Museer etableret i 1977
Museer i Region Sjælland
Statsanerkendte museer i Danmark
Nitokris

Nitokris (græsk Νίτωκρις) hævdes at være den sidste Farao i det sjette dynasti. Hendes navn findes i Histories af Herodot samt i Manethos skrifter, men hendes historiske ægthed er betvivlet.

Idet Herodot omtaler en bro, som Nitokris skulle have bygget, skriver han: "Eftersom [ Babylon ] bestod af to dele med floden i midten, havde det under de tidligere konger været nødvendigt at benytte båd hver gang nogen ville over fra den ene del til den anden, noget der efter min mening var besværligt." Ved at benytte tømmer, brændte sten og stenblokke som byggematerialer og jern og bly til mørtel byggede Nitokris angiveligt en bro.

I bogen Nabonidus and Belshazzar  fremsættes den formodning at Nitokris var datter af Nebukadnesar, og at Nabonid var Nebukadnesars svigersøn.

Nitokris er så vidt vides ikke nævnt i nogen oprindelige egyptiske inskriptioner.

Henvisninger 

Faraoer
Regerende dronninger
Tjek fødsels- og dødsår
Donald Driver

Donald Jerome Driver (født 2. februar 1975 i Houston, Texas, USA) er en tidligere amerikansk footballspiller, der spiller i NFL som wide receiver for Green Bay Packers. Han spillede for klubben hele sin professionelle karriere, mellem 1999 og 2012.

Gennem sin karriere har han flere gange været med til at føre Packers i playoffs, og hans præstationer skaffede ham tre gange udtagelse til Pro Bowl, ligaens All-Star kamp.

Eksterne henvisninger 

 Spillerinfo 

Amerikansk fodbold-spillere fra Texas
Amerikansk fodbold-spillere fra Green Bay Packers
Amerikansk fodbold-wide receivers
Personer fra Houston
Aaron Rodgers

Aaron Charles Rodgers (født 2. december 1983 i Chico, Californien, USA) er en amerikansk footballspiller, der spiller i NFL som quarterback for New York Jets. Han kom ind i ligaen i 2005, og tilbragte de første sæsoner som reserve for legenden Brett Favre, der sad tungt på quarterback-pladsen hos Packers. Efter Favre i 2008 forlod klubben var vejen dog banet for Rodgers til at overtage pladsen som førstevalg på pladsen.

6. februar 2011 vandt Rodgers Super Bowl XLV, og dermed NFL-mesterskabet, med Packers efter sejr over Pittsburgh Steelers. Han blev samtidig kåret til kampens MVP (Mest værdifulde spiller).

Klubber 
 2005-: Green Bay Packers

Referencer

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Green Bay Packers
Amerikansk fodbold-quarterbacks
Sejlsport under sommer-OL 2008

Sejlsport under Sommer-OL 2008 står på det olympiske program for 24. gang under OL-2008 i Beijing. Konkurrencerne bliver gennemført i perioden 9. til 21. august og finder sted i Qingdao (Tsingtao) i Shandongprovinsen med base i Qingdao Olympic Sailing Center. Der bliver konkurreret om i alt elleve olympiske titler, fire for mænd, fire for kvinder og tre åbne for begge køn. Bådtyperne, der anvendes, er RX:S (windsurfing) og 470-jolle (både mænd og kvinder), laser og star (mænd), Laser Radial og yngling (kvinder) samt 49er, finnjolle og tornado (åbne).

RX:S 
En person på hvert surfbræt.

Kvinder 
28 deltagere, herunder Bettina Honoré fra Danmark

Mænd 
35 deltagere, herunder Jonas Kældsø fra Danmark

470-jolle 
To personer i hver båd

Kvinder 
19 både

Mænd 
30 både

Laser Radial 
En person i hver båd

26 både

Yngling 
Tre personer i hver båd

15 både

Laser 
En person i hver båd

40 både, herunder Anders Nyholm fra Danmark

49er 
To personer i hver båd

19 både, herunder Jonas Warrer og Martin Kirketerp fra Danmark

Vandt guld.

Finnjolle 
En person i hver båd

26 både, herunder Jonas Høgh-Christensen fra Danmark

Tornado 
To personer i hver båd

16 både

Sportsgrene under sommer-OL 2008
2008
Vernon Davis

Vernon Leonard Davis (født 31. januar 1984 i Washington D.C., USA) er en amerikansk footballspiller, der spiller i NFL som tight end for Washington Redskins. Han spillede i ti sæsoner i San Francisco 49ers, fra han kom ind i ligaen i 2006 frem til 2015, hvor han skiftede til Denver Broncos med hvilken klub, han vandt Super Bowl 50 i 2015. Derefter flyttede han videre til Redskins.

Klubber 
 2006-2015: San Francisco 49ers
 2015: Denver Broncos
 2016-:Washington Redskins

Eksterne henvisninger 

 Spillerinfo

Amerikansk fodbold-spillere fra Washington D.C.
Amerikansk fodbold-spillere fra San Francisco 49ers
Amerikansk fodbold-spillere fra Denver Broncos
Amerikansk fodbold-spillere fra Washington Redskins
Amerikansk fodbold-tight ends
Matt Leinart

Matthew Stephen "Matt" Leinart (født 11. maj 1983 i Santa Ana, Californien, USA) er en amerikansk footballspiller (quarterback), der pt. er free agent. Han har tidligere spillet en årrække i NFL, hvor han har repræsenteret Arizona Cardinals, Houston Texans og Oakland Raiders.

Klubber 
 Arizona Cardinals (2006–2009)
 Houston Texans (2010–2011)
 Oakland Raiders (2012)

Eksterne henvisninger 
 Spillerinfo

Amerikansk fodbold-spillere fra Californien
Amerikansk fodbold-spillere fra Arizona Cardinals
Amerikansk fodbold-spillere fra Houston Texans
Amerikansk fodbold-spillere fra Oakland Raiders
Amerikansk fodbold-quarterbacks
Plaxico Burress

Plaxico Burress (født 12. august 1977 i Norfolk, Virginia, USA) er en amerikansk footballspiller (wide receiver). Han har spillet en årrække i NFL, hvor han har repræsenteret Pittsburgh Steelers, New York Giants og New York Jets.

I 2008 var Burress med til at vinde Super Bowl med New York Giants. Han fik en nøglerolle i kampen, da han kort før tid scorede det afgørende touchdown, der sikrede sejren over favoritterne New England Patriots.

Klubber 
 Pittsburgh Steelers (2000−2004)
 New York Giants (2005−2008)
 New York Jets (2011)
 Pittsburgh Steelers (2012−2013)

Eksterne henvisninger 
 Spillerinfo 

Amerikansk fodbold-spillere fra Virginia
Amerikansk fodbold-wide receivers
Amerikansk fodbold-spillere fra Pittsburgh Steelers
Amerikansk fodbold-spillere fra New York Giants
Amerikansk fodbold-spillere fra New York Jets
DR VokalEnsemblet

DR VokalEnsemblet er DRs lille kor, og består af 18 professionelle sangere.

Ensemblet debuterede i januar 2007 og havde frem til 2012 Stephen Layton som særlig gæstedirigent. 1. maj 2011 til sommeren 2014 har Olof Boman været chefdirigent. Siden 1.oktober 2014 er chefdirigenten Marcus Creed. Koret har et bredt repertoire, men der sættes mere og mere fokus på barokmusik og nutidig musik. Korets medlemmer er typisk også solister, og en del har betydelige solistiske opgaver sideløbende med ensemblevirksomheden.

VokalEnsemblet har udgivet et mindre antal albummer, som imidlertid har fået betydelig international pressesucces. Der kan bl.a. fremhæves Half Monk, half Rascal med musik af Poulenc, som blev nomineret til Grammy Award 2012 og P2prisen 2013. The Nightingale med koncerter for virtuos blokfløjte og virtuost vokalensemble med Michala Petri som solist, vandt den tyske ECHO-pris 2012, og er nomineret til den amerikanske Grammy 2013. Albummet Libra med tre større korværker af Per Nørgård, og albummet Drømte mig en Drøm med ældre og nye danske sange i arrangementer med blokfløjte - også her med Michala Petri. I 2015 udmærkedes ensemblets Messiaen-cd med den franske  .

Eksterne henvisninger 
 DR VokalEnsemblets hjemmeside

Kor fra Danmark
VokalEnsemblet
Musikgrupper fra 2007
Michael Strahan

Michael Anthony Strahan (født 21. november 1971 i Houston, Texas, USA) er en pensioneret amerikansk footballspiller, der tilbragte hele sin 15 år lange karriere i NFL som defensive end for New York Giants. Han kom ind i ligaen i 1993 og nåede i sin sidste kamp at sikre sig et Super Bowl-trofæ, da hans hold Giants besejrede New England Patriots.

Strahan blev igennem sine 15 år i NFL syv gange udtaget til Pro Bowl

Eksterne henvisninger 
 Spillerinfo 

Amerikansk fodbold-spillere fra Texas
Personer fra Houston
Antonio Gates

Antonio D. Gates (født 18. juni 1980 i Detroit, Michigan, USA) er en amerikansk footballspiller, der spiller i NFL som tight end for San Diego Chargers. Han har spillet for klubben lige siden han kom ind i ligaen i 2003. I løbet af sin tid i NFL er han hele otte gange blevet udvalgt til Pro Bowl, ligaens All-Star kamp.

Klubber 
 2003-: San Diego Chargers

Eksterne henvisninger 

 Spillerinfo

Amerikansk fodbold-spillere fra Michigan
Amerikansk fodbold-spillere fra San Diego Chargers
Personer fra Detroit
Belting

Belting er en skrigende, helmetallet funktion, som man med træning kan udføre uden at påføre stemmebåndene skader. Belting bruges til at lave en skrigende karakter i den høje del af stemmen. Funktionen bruges mest i Soul, rhythm and blues og Gospel.

Kendte beltere er:

Chaka Khan
Anastacia
Christina Aguilera
Patti LaBelle
Chris Cornell
Ian Gillan

Sang
Joey Porter

Joey Eugene Porter (født 22. marts 1977 i Kansas City, Missouri, USA) er en tidligere amerikansk footballspiller, der spiller i NFL som linebacker. Han kom ind i ligaen i 1999 og spillede blandt andet ni sæsoner hos Pittsburgh Steelers.

Porter er tre gange blevet udtaget til NFL's All-Star kamp, Pro Bowl.

Klubber 
 1999-2007: Pittsburgh Steelers
 2008-2009: Miami Dolphins
 2010-2011: Arizona Cardinals

Eksterne henvisninger 

 Joey Porters hjemmeside 

Amerikansk fodbold-spillere fra Missouri
Amerikansk fodbold-spillere fra Pittsburgh Steelers
Amerikansk fodbold-spillere fra Miami Dolphins
Amerikansk fodbold-spillere fra Arizona Cardinals
Amerikansk fodbold-linebackers
Personer fra Kansas City
Calvin Johnson

Calvin Johnson (født 25. september 1985 i Tyrone, Georgia, USA) er en amerikansk footballspiller, der spiller i NFL som wide receiver for Detroit Lions. Han kom ind i ligaen før 2007-sæsonen og har for Lions lige siden.

Eksterne henvisninger 

 Spillerinfo 

Amerikansk fodbold-spillere fra Georgia
Amerikansk fodbold-spillere fra Detroit Lions
Greg Olsen

Gregory "Greg" Olsen (født 11. marts 1985 i Wayne, New Jersey, USA) er en amerikansk footballspiller, der spiller i NFL som tight end for Carolina Panthers. Han kom ind i ligaen før 2007-sæsonen og har tidligere repræsenteret Chicago Bears.

Eksterne henvisninger 
 Spillerinfo 

Amerikansk fodbold-spillere fra New Jersey
Amerikansk fodbold-spillere fra Chicago Bears
Amerikansk fodbold-spillere fra Carolina Panthers
Larry Fitzgerald

Larry Darnell Fitzgerald Jr. (født 31. august 1983 i Minneapolis, Minnesota, USA) er en amerikansk footballspiller, der spiller i NFL som wide receiver for Arizona Cardinals. Han har spillet for klubben lige siden han kom ind i ligaen i 2004. 

Fitzgerald er otte gange blevet valgt til Pro Bowl, NFL's All-Star kamp.

Eksterne henvisninger 

 Spillerinfo 

Amerikansk fodbold-spillere fra Minnesota
Amerikansk fodbold-spillere fra Arizona Cardinals
Personer fra Minneapolis
Flatiron Building

The Flatiron Building (på dansk Strygejernsbygningen) er en skyskraber på Manhattan i New York City, New York, USA. Bygningen ligger i krydset mellem Broadway og Fifth Avenue.

The Flatiron Building stod færdig i 1902 og fik oprindeligt navnet Fuller Building. På grund af sin særprægede form og arkitektur blev skyskraberen dog hurtigt i folkemunde kaldt The Flatiron (Strygejernet).

Eksterne henvisninger 

 Fotos og info 

Skyskrabere på Manhattan
Svømning under sommer-OL 2008 - 4x200m Fri Mænd

Konkurrencen i 4x200m fri for mænd under Sommer-OL 2008 blev afholdt 12. – 12. august 2008.

Indledende Heats

1. Heat

2. Heat

Finale 

4x200m Fri Mænd
Riddersal

En riddersal er sædvanligvis betegnelsen for det største og mest pompøse rum i en herregård, en borg eller et slot. Det er det rum i bygningen, som mere end noget andet er udsmykket for at imponere  undersåtter og allierede. Her har herremanden, fyrsten eller kongen kunnet samle folk, afholde fester og officiel repræsentation.

Begrebet riddersal kom først ind i det danske sprog i 1700-tallet. Tidligere blev sådanne rum omtalt som "Den store sal" eller "Dansesalen". Ordet kan måske relatere til ordensriddere som riddere af Elefantordenen og Dannebrogordenen. Senere blev begrebet dog anvendt generelt også uden for de kongelige slotte. I Sverige anvendes et tilsvarende ord "Rikssal" nu også generelt, men var tidligere forbeholdt de sale, hvor der afholdtes rigsforsamlinger (statsråd). På Amalienborg blev den pragtfulde sal i Christian VII's Palæ i de første årtier omtalt som "Den Store Sal". Først efter kongehusets overtagelse af palæet 1794 begyndte man at anvende begrebet "Riddersalen". 

Fra 1500-tallet indrettede man ofte en dansesal på slottene og herregårdene. Disse sale indgik dog sjældent i den daglige beboelse, da de var umulige at opvarme. Men med de forbedrede opvarmningsmuligheder i 1700-tallet blev den store sal stadig mere brugt til daglig beboelse. 

Det er ofte i riddersalene, at de store udsmykninger er udført. Også lofterne i de normalt højloftede riddersale er mange steder meget smukt udsmykket.

Noter 

Slotte
Rum
Snerlepileurt

 
Snerlepileurt (Fallopia convolvulus), ofte skrevet snerle-pileurt, er en op til 1 meter lang urt, der vokser i marker, haver og på affaldspladser. Frøene minder en del om Boghvedes frø, og de er fundet i så store mængder ved bopladser fra yngre stenalder, at man formoder, planten har været dyrket som afgrøde.

Beskrivelse 
Snerlepileurt er en énårig urt med en krybende eller slyngende vækst. Stænglerne er hårløse og en smule kantede i tværsnit. Bladene er spredtstillede og hjerte- eller spydformede med hel rand. Over- og underside er ensartet græsgrønne med en svag, grålig tone. Blomstringen sker i juli-september, hvor man finder blomsterne samlet i små stande (nøgler) ved bladhjørnerne. De enkelte blomster er ganske små, grønlige og uregelmæssige. Frugterne er trekantede, sorte nødder.

Rodnettet består af en dybtgående pælerod og et vidt udbredt, trævlet filt af siderødder.

Højde x bredde og årlig tilvækst: 0,10 x 1,00 m (10 x 100 cm/år). Tallene vil være omvendte, hvis planten får lejlighed til at slynge sig op ad noget.

Voksested 

Arten er udbredt i det meste af Asien og Europa, og da den følger med vårafgrøderne, er den også naturaliseret i Nordamerika og Sydafrika. Den er knyttet til lysåbne, gerne lidt tørre voksesteder. Den findes ofte i de spontane, etårige ukrudtsbestande på ruderater, men den optræder også ofte som ukrudt i vårafgrøderne, hvor dens slyngende vækst gør den besværlig ved maskinel høst. Den er meget almindelig i Danmark i marker, haver og på affaldspladser.

Ved hjælp af finsigtning har man fundet frø i det middealderlige Kyiv, hvor arten fandtes før år 1500 sammen med bl.a. agersvinemælk, cikorie, alm. hanespore, spergel, askjordbærspinat, enårig knavel, glansmælde, grøn skærmaks, kornblomst og perlehirse

Synonym 
Arten var tidligere en del af slægten pileurt (Polygonum), og dengang hed den derfor Polygonum convolvulus.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Sølvregn-slægten
Stofskiftevej

En stofskiftevej er en række kemiske reaktioner i en celle. På hver vej bliver et kemikalie modificeret af kemiske reaktioner. Enzymer katalyserer disse reaktioner og har ofte brug for ernæringsmineraler, vitaminer eller andre cofaktorer for at fungere. Grundet de mange kemikalier kan stofskifteveje være omfattende. Derudover kan mange veje eksistere i én celle. Denne samling af veje kaldes i biokemien et "stofskiftenetværk". Stofskifteveje er vigtige for opretholdelsen af homøostase i en organisme.
 
Stofskiftet er en modificering af et begyndelsesmolekyle, hvorved et slutprodukt dannes. Resultatet kan: 
 Lagres i cellen
 Bruges omgående som et stofskifteprodukt
 Begynde en anden stofskiftevej, et flux-genererende trin

Et molekyle i en stofskiftevej kaldes et substrat, og stofskiftevejen afhænger delvist af tilstedeværelsen af molekylet. En forøgelse af koncentrationen af anabolske og katabolske slutprodukter vil sænke hastigheden for den specifikke stofskiftevej.

Overblik 
Stofskifteveje består af en række biokemiske reaktioner, der er forbundet af egne intermediater: substratet for én reaktion er produktet af den forrige og så fremdeles. Stofskifteveje ses normalt i én retning (selv om alle reaktioner er kemisk reversible, er betingelserne i cellen sådan, at det  termodynamisk er mere favorabelt at have flux i den ene af retningerne).

 Glykolyse var den første stofskiftevej, der blev opdaget:
 Når glukose kommer ind i en celle bliver det omgående fosforyleret af ATP til glukose-6-fosfat i det første irreversible trin. Dette sker for at forhindre glukose i at forlade cellen igen.
 Når der er overskydende energikilder i form af lipid eller protein kan glykolyse løbe i modsat retning (kaldet (glukoneogenese) for at producere glukose-6-fosfat]] til lagring som glykogen eller stivelse.
 Stofskifteveje er ofte reguleret af feedback inhibering eller af en cyklus, hvor et af produkterne starter cyklen igen såsom Citronsyrecyklen (se nedenfor).
 Anabolske og katabolske stofskifteveje i eukaryoter separeres af enten afdelinger eller ved brugen af forskellige enzymer og cofaktorer.

Primære stofskifteveje 
Figuren herunder giver et overblik over de primære stofskifteveje.

Metabolisme
Protein Data Bank

Protein Data Bank er en database for 3D-strukturer af proteiner og nukleinsyrer. Disse data er udgivet til public domain og der er fri adgang. Dataene lægges ofte op af biologer og biokemikere efter de er blevet udledt typisk ved røntgenkrystallografi eller NMR-spektroskopi.

En alternativ og brugervenlig databank er  "The human protein atlas" der beskriver 20 035 humane gener og genprodukter

Eksterne henvisninger 

 wwPDB
 Protein Data Bank in Europe
 Protein Data Bank in Japan
 RCSB Protein Data Bank

Biokemi
Proteiner
Netdatabaser